title: 2013/125/UE: Deċiżjoni tal-Kunsill tal- 25 ta' Frar 2013 dwar il-konklużjoni ta' Ftehim fl-għamla ta' Skambju ta' Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea

text:
               13.3.2013

               MT

               Il-Ġurnal Uffiċjali tal-Unjoni Ewropea

               L 69/4

         DEĊIŻJONI TAL-KUNSILL
   tal-25 ta' Frar 2013
   dwar il-konklużjoni ta' Ftehim fl-għamla ta' Skambju ta' Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea
   (2013/125/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-punt (v) tal-Artikolu 218(6)(a) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fid-29 ta’ Jannar 2007, il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjonijiet mal-Unjoni Ewropea tar-Repubblika tal-Bulgarija u r-Rumanija.

               (2)

               In-negozjati tmexxew mill-Kummissjoni fil-qafas tad-direttivi ta’ negozjar adottati mill-Kunsill.

               (3)

               Dawn in-negozjati ġew fi tmiemhom u l-Ftehim f'għamla ta' Skambju ta' Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom għall-Unjoni Ewropea (il-Ftehim) ġie inizjalizzat minn rappreżentant tal-Unjoni Ewropea nhar il-21 ta' Diċembru 2011 u minn rappreżentant tal-Istati Uniti tal-Amerika nhar is-17 ta' Frar 2012.

               (4)

               Il-Ftehim kien iffirmat f'isem l-Unjoni Ewropea fis-7 ta’ Diċembru 2012, suġġett għall-konklużjoni tiegħu f'data iktar tard, skont id-Deċiżjoni tal-Kunsill 2012/644/UE (1).

               (5)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il- Ftehim fl-għamla ta' Skambju ta' Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom għall-Unjoni Ewropea (il-Ftehim) huwa b'dan approvat f'isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa li f’isem l-Unjoni jagħtu n-notifika stipulata fil-Ftehim (2).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta’ Frar 2013.

            Għall-Kunsill

            Il-President

         S. COVENEY

      (1)  ĠU L 287, 18.10.2012, p. 2.

      (2)  Id-data tad-dħul fis-seħħ tal-Ftehim se tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      FTEHIM
      f'għamla ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea
      A   Ittra mill-Unjoni Ewropea

      Ġinevra, is-7 ta' Diċembru 2012
      Sinjur,
      Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika fl-Iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea, għandi l-unur nikkonferma l-ftehim li ġej:

                  1.

                  L-Unjoni Ewropea għandha, b'mod li jkun vinkolanti, tinkorpora fl-Iskeda tad-WTO tagħha għat-territorju doganali tal-UE 27, il-konċessjonijiet li kienu inklużi fl-iskeda tagħha tat-territorju doganali tal-UE 25 bil-modifiki stipulati f'din l-ittra.
                  Jiżdiedu 4 680 tunnellata mal-kwota tar-rata tariffarja tal-UE allokata għall-pajjiż (l-Istati Uniti), għal-“laħam u l-ġewwieni li jittiekel tat-tjur, frisk, imkessaħ jew iffriżat”, filwaqt li jinżammu r-rati tal-kwota kontinġenti eżistenti. (numri tariffarji tal-prodott 0207 1110, 0207 1130, 0207 1190, 0207 1210, 0207 1290, 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1410, 0207 1420, 0207 1430, 0207 1440, 0207 1450, 0207 1460, 0207 1470, 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2710, 0207 2720, 0207 2730, 0207 2740, 0207 2750, 0207 2760, 0207 2770, 0207 2780);
                  Jiżdiedu 200 tunnellata fil-kwota tar-rata tariffarja tal-UE allokata għall-pajjiż (l-Istati Uniti) għal “prieżet u flettijiet bla għadam iffriżati”, filwaqt li tinżamm ir-rata tal-kwota kontinġenti preżenti ta' 250 EUR/t (numri tariffarji tal-prodott ex ex 0203 1955 u ex ex 0203 2955);
                  Tinħoloq kwota tar-rata tariffarja allokata għall-pajjiż (l-Istati Uniti) ta' 1 550 tunnellata għall-“preparazzjonijiet tal-ikel”, b'“Element Agrikolu” tar-rata tal-kwota kontinġenti (numru tariffarju tal-prodott 2106 9098);
                  Jiżdiedu 600 tunnellata (erga omnes) fil-kwota tar-rata tariffarja tal-UE għal “qatgħat tal-majjal domestiku, friski, imkessħa jew iffriżati, bl-għadam jew mingħajr, eskluż il-flett, ippreżentati separatament” (numri tariffarji tal-prodott 0203 1211, 0203 1219, 0203 1911, 0203 1913, 0203 1915, ex ex 0203 1955, 0203 1959, 0203 2211, 0203 2219, 0203 2911, 0203 2913, 0203 2915, ex ex 0203 2955, 0203 2959);
                  Jiżdiedu 500 tunnellata (erga omnes) fil-kwota tar-rata tariffarja tal-UE għal “qatgħat tat-tiġieġ, friski, imkessħa jew iffriżati”, filwaqt li jinżammu r-rati tal-kwota kontinġenti eżistenti (numri tariffarji tal-prodott 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460);
                  Jiżdiedu 400 tunnellata (erga omnes) fil-kwota tar-rata tariffarja tal-UE għal “qatgħat tal-pollam”, filwaqt li tinżamm ir-rata tal-kwota kontinġenti ta' 795 EUR/t (numru tariffarju tal-prodott 0207 1410);
                  Jiżdiedu 580 tunnellata (erga omnes) fil-kwota tar-rata tariffarja tal-UE għal “laħam tad-dundjan, frisk, imkessaħ jew iffriżat” filwaqt li jinżammu r-rati tal-kwota kontinġenti eżistenti (numri tariffarji tal-prodott 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770);
                  Jekk il-proċeduri interni kollha meħtieġa biex l-UE tinkorpora b'mod vinkolanti l-modifiki stipulati f'din l-ittra fl-iskeda tad-WTO tagħha ma jitlestewx sa 60 jum qabel ma jiskadi l-perjodu għall-Istati Uniti biex jeżerċitaw id-dritt tagħha li tirtira konċessjonijiet sostanzjalment ekwivalenti skont l-Artikolu XXVIII tal-GATT, l-UE għandha titlob lill-Kunsill tad-WTO għall-Kummerċ fil-Merkanzija, japprova estensjoni għall-perjodu qabel ma dan jiskadi. Estensjoni ta' dan it-tip għandha tkun twila biżżejjed biex tiżgura li dawk il-proċeduri interni kollha tal-UE jitlestew sa 60 jum qabel ma jiskadi l-perjodu għall-Istati Uniti biex teżerċita drittijietha skont l-Artikolu XXVIII tal-GATT.

                  2.

                  Fil-waqt tan-negozjati tal-modifiki stipulati hawn fuq, kif ukoll dawk relatati mat-tkabbir tat-territorju doganali tal-Unjoni Ewropea biex dan ikun jinkludi r-Repubblika tal-Bulgarija u r-Rumanija, l-Istati Uniti tal-Amerika, għandhom fi żmien 21 jum mid-dħul fis-seħħ ta' dan il-ftehim, jibagħtu għall-pubblikazzjoni fir-Reġistru Federali, avviż li jimmodifika l-kwoti ta' importazzjoni tar-rata tariffarja għall-ġobnijiet allokati għall-Unjoni Ewropea fin-noti addizzjonali tal-Istati Uniti 16, 17, 18, 19, 20, 21, 22, 23 u 25 tal-Kapitolu 04 tal-Iskeda Tariffarja Armonizzata tal-Istati Uniti biex din tirrifletti t-tkabbir tat-territorju doganali tal-Unjoni Ewropea biex dan ikun jinkludi l-Bulgarija u r-Rumanija.

                  3.

                  Jistgħu jsiru konsultazzjonijiet fi kwalunkwe mument rigward il-kwistjonijiet imsemmija hawn fuq, fuq talba ta' waħda mill-partijiet.

            Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Għandi l-unur nipproponilek li jekk ikun il-każ, din l-ittra flimkien mal-konferma tiegħek ikunu jikkostitwixxu Ftehim f'għamla ta' Skambju ta' Ittri bejn l-Unjoni Ewropea u l-Istati Uniti tal-Amerika (il-“Ftehim”).
      L-Unjoni Ewropea u l-Istati Uniti għandhom jinnotifikaw lil xulxin bil-miktub dwar it-tlestija ta' kwalunkwe proċeduri interni li jkunu neċessarji għad-dħul fis-seħħ ta' dan il-Ftehim. Il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.
      Dejjem tiegħek,
      Съставено в Женева на
      Hecho en Ginebra, el
      V Ženevě dne
      Udfærdiget i Genève, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Feito em Genebra,
      Întocmit la Geneva la
      V Ženeve
      V Ženevi,
      Tehty Genevessä
      Utfärdat i Genève den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

      B.   Ittra mill-Istati Uniti tal-Amerika

      Ġinevra, is-7 ta' Diċembru 2012
      Sinjur,
      Għandi l-unur ngħarrfek li rċevejt l-ittra tiegħek bid-data tal-lum, li tgħid hekk:
      “Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika fl-Iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea, għandi l-unur nikkonferma l-ftehim li ġej:

                  1.

                  L-Unjoni Ewropea għandha, b'mod li jkun vinkolanti, tinkorpora fl-Iskeda tad-WTO tagħha għat-territorju doganali tal-UE 27, il-konċessjonijiet li kienu inklużi fl-iskeda tagħha tat-territorju doganali tal-UE 25 bil-modifiki stipulati f'din l-ittra.
                  Jiżdiedu 4 680 tunnellata mal-kwota tar-rata tariffarja tal-UE allokata għall-pajjiż (l-Istati Uniti), għal-‘laħam u l-ġewwieni manġabbli tat-tjur, frisk, imkessaħ jew iffriżat’, filwaqt li jinżammu r-rati tal-kwota kontinġenti eżistenti. (numri tariffarji tal-prodott 0207 1110, 0207 1130, 0207 1190, 0207 1210, 0207 1290, 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1410, 0207 1420, 0207 1430, 0207 1440, 0207 1450, 0207 1460, 0207 1470, 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2710, 0207 2720, 0207 2730, 0207 2740, 0207 2750, 0207 2760, 0207 2770, 0207 2780);
                  Jiżdiedu 200 tunnellata fil-kwota tar-rata tariffarja tal-UE allokata għall-pajjiż (l-Istati Uniti) għal ‘prieżet u flettijiet bla għadam iffriżati’, filwaqt li tinżamm ir-rata tal-kwota kontinġenti preżenti ta' 250 EUR/t (numri tariffarji tal-prodott ex ex 0203 1955 u ex ex 0203 2955);
                  Tinħoloq kwota tar-rata tariffarja allokata għall-pajjiż (l-Istati Uniti) ta' 1 550 tunnellata għall-‘preparazzjonijiet tal-ikel’, b'‘Element Agrikolu’ tar-rata ta' kwota kontinġenti (numru tariffarju tal-prodott 2106 9098);
                  Jiżdiedu 600 tunnellata (erga omnes) fil-kwota tar-rata tariffarja tal-UE għal ‘qatgħat tal-majjal domestiku, friski, imkessħa jew iffriżati, bl-għadam jew mingħajr, eskluż il-flett, ippreżentati separatament’ (numri tariffarji tal-prodott 0203 1211, 0203 1219, 0203 1911, 0203 1913, 0203 1915, ex ex 0203 1955, 0203 1959, 0203 2211, 0203 2219, 0203 2911, 0203 2913, 0203 2915, ex ex 0203 2955, 0203 2959);
                  Jiżdiedu 500 tunnellata (erga omnes) fil-kwota tar-rata tariffarja tal-UE għal ‘qatgħat tat-tiġieġ, friski, imkessħa jew iffriżati’, filwaqt li jinżammu r-rati tal-kwota kontinġenti eżistenti (numri tariffarji tal-prodott 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460);
                  Jiżdiedu 400 tunnellata (erga omnes) fil-kwota tar-rata tariffarja tal-UE għal ‘qatgħat tal-pollam’, filwaqt li tinżamm ir-rata tal-kwota kontinġenti ta' 795 EUR/t (numru tariffarju tal-prodott 0207 1410);
                  Jiżdiedu 580 tunnellata (erga omnes) fil-kwota tar-rata tariffarja tal-UE għal ‘laħam tad-dundjan, frisk, imkessaħ jew iffriżat’ filwaqt li jinżammu r-rati tal-kwota kontinġenti eżistenti (numri tariffarji tal-prodott 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770);
                  Jekk il-proċeduri interni kollha meħtieġa biex l-UE tinkorpora b'mod vinkolanti l-modifiki stipulati f'din l-ittra fl-iskeda tad-WTO tagħha ma jitlestewx sa 60 jum qabel ma jiskadi l-perjodu għall-Istati Uniti biex teżerċita d-dritt tagħha li tirtira konċessjonijiet sostanzjalment ekwivalenti skont l-Artikolu XXVIII tal-GATT, l-UE għandha titlob lill-Kunsill tad-WTO għall-Kummerċ fil-Merkanzija japprova estensjoni għall-perjodu qabel ma dan jiskadi. Estensjoni ta' dan it-tip għandha tkun twila biżżejjed biex tiżgura li dawk il-proċeduri interni kollha tal-UE jitlestew sa 60 jum qabel ma jiskadi l-perjodu għall-Istati Uniti biex teżerċita drittijietha skont l-Artikolu XXVIII tal-GATT.

                  2.

                  Fil-waqt tan-negozjati tal-modifiki stipulati hawn fuq, kif ukoll dawk relatati mat-tkabbir tat-territorju doganali tal-Unjoni Ewropea biex dan ikun jinkludi r-Repubblika tal-Bulgarija u r-Rumanija, l-Istati Uniti tal-Amerika, għandhom fi żmien 21 jum mid-dħul fis-seħħ ta' dan il-ftehim, jibagħtu għall-pubblikazzjoni fir-Reġistru Federali, avviż li jimmodifika l-kwoti ta' importazzjoni tar-rata tariffarja għall-ġobnijiet allokati għall-Unjoni Ewropea fin-noti addizzjonali tal-Istati Uniti 16, 17, 18, 19, 20, 21, 22, 23 u 25 tal-Kapitolu 04 tal-Iskeda Tariffarja Armonizzata tal-Istati Uniti biex din tirrifletti t-tkabbir tat-territorju doganali tal-Unjoni Ewropea biex dan ikun jinkludi l-Bulgarija u r-Rumanija.

                  3.

                  Jistgħu jsiru konsultazzjonijiet fi kwalunkwe mument rigward il-kwistjonijiet imsemmija hawn fuq, fuq talba ta' waħda mill-partijiet.

            Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Għandi l-unur nipproponilek li jekk ikun il-każ, din l-ittra flimkien mal-konferma tiegħek ikunu jikkostitwixxu Ftehim f'għamla ta' Skambju ta' Ittri bejn l-Unjoni Ewropea u l-Istati Uniti tal-Amerika (il-‘Ftehim’).
      L-Unjoni Ewropea u l-Istati Uniti għandhom jinnotifikaw lil xulxin bil-miktub dwar it-tlestija ta' kwalunkwe proċeduri interni li jkunu neċessarji għad-dħul fis-seħħ ta' dan il-Ftehim. Il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.”.
      B’dan għandi l-unur nesprimi l-qbil tal-Gvern tiegħi mal-ittra ta' hawn fuq.
      Dejjem tiegħek,
      Съставено в Женева на
      Hecho en Ginebra, el
      V Ženevě dne
      Udfærdiget i Genève, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Feito em Genebra,
      Întocmit la Geneva la
      V Ženeve
      V Ženevi,
      Tehty Genevessä
      Utfärdat i Genève den

         От името на Съединените американски щати
         En nombre de los Estados Unidos de América
         Za Spojené státy americké
         På vegne af Amerikas Forenede Stater
         Im Namen der Vereinigten Staaten von Amerika
         Ameerika Ühendriikide nimel
         Εξ ονόματος των Ηνωμένων Πολιτειών της Αμερικής
         On behalf of the United States of America
         Au nom des États-Unis d'Amérique
         Per degli Stati Uniti d’America
         Amerikas Savienoto Valstu vārdā —
         Jungtinių Amerikos Valstijų vardu
         Az Amerikai Egyesült Államok nevében
         F’isem l-Istati Uniti tal-Amerika
         Voor de Verenigde Staten van Amerika
         W imieniu Stanów Zjednoczonych Ameryki
         Em nome dos Estados Unidos da América
         În numele Statelor Unite ale Americii
         V mene Spojených štátov amerických
         V imenu Združenih držav Amerike
         Amerikan yhdysvaltojen puolesta
         På Amerikas förenta staters vägnar


title: Id-Deċiżjoni tal-Kunsill tal- 31 ta’ Jannar 2005 li taħtar membru wieħed Portugiż u żewġ membri supplenti Portugiżi tal-Kumitat tar-Reġjuni

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               119

         ID-DEĊIŻJONI TAL-KUNSILL
   tal-31 ta’ Jannar 2005
   li taħtar membru wieħed Portugiż u żewġ membri supplenti Portugiżi tal-Kumitat tar-Reġjuni
   (2005/121/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Portugiż,
   Billi:

               (1)

               fit-22 ta’ Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni (1),

               (2)

               post wieħed bħala membru tal-Kumitat tar-Reġjuni sar vakanti wara r-riżenja tas-Sur Pedro SANTANA LOPES, innotifikat lill-Kunsill fit-22 ta’ Lulju 2004, u post wieħed bħala membru supplenti tal-Kumitat tar-Reġjuni sar vakanti wara r-riżenja tas-Sur Roberto de Sousa Rocha AMARAL, innotifikat lill-Kunsill fis-7 ta’ Diċembru 2004, u post wieħed bħala membru supplenti tal-Kumitat tar-Reġjuni sar vakanti wara n-nomina tas-Sur Manuel do Nascimento MARTINS bħala membru,

         IDDEĊIEDA KIF ĠEJ:
   Artikolu Uniku
   Dawn li ġejjin huma b’dan maħtura għall-Kumitat tar-Reġjuni

               (a)

               bħala membru:
               Is-Sur Manuel do Nascimento MARTINS
               Presidente da Câmara Municipal de Vila Real
               minflok is-Sur Pedro SANTANA LOPES,

               (b)

               bħala membri supplenti:

                           Is-Sur Vasco Ilídio ALVES CORDEIRO
                           Secretário regional da Presidência da Região Autónoma dos Açores
                           minflok is-Sur Roberto AMARAL

                           Is-Sur Manuel Joaquim BARATA FREXES
                           Presidente da Câmara Municipal do Fundão
                           Praça do Município
                           minflok is-Sur Manuel do Nascimento MARTINS

         għall-bqija tal-mandat tagħhom, li jibqa’ jgħodd sal-25 ta’ Jannar 2006.

      Magħmula fi Brussel, nhar il-31 ta’ Jannar 2005.

            Għall-Kunsill

            Il-President

         J. ASSELBORN

      (1)  ĠU L 24, 26.1.2002, p. 38.


title: Deċiżjoni tal-Kunsill (UE) 2016/192 tat-12 ta' Frar 2016 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awdituri esterni ta' Národná banka Slovenska

text:
               13.2.2016

               MT

               Il-Ġurnal Uffiċjali tal-Unjoni Ewropea

               L 38/7

         DEĊIŻJONI TAL-KUNSILL (UE) 2016/192
   tat-12 ta' Frar 2016
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awdituri esterni ta' Národná banka Slovenska
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tal-10 ta' Diċembru 2015 lill-Kunsill tal-Unjoni Ewropea dwar l-awdituri esterni ta' Národná banka Slovenska (BĊE/2015/45) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro għandhom jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.

               (2)

               Il-mandat tal-awdituri esterni ta' Národná banka Slovenska skada wara l-awditu għas-sena finanzjarja 2014. Għaldaqstant jeħtieġ li jiġu maħtura awdituri esterni mis-sena finanzjarja 2015.

               (3)

               Národná banka Slovenska għażel lil Ernst & Young Slovakia, spol. s r.o., bħala l-awdituri esterni tiegħu għas-snin finanzjarji 2015 u 2016.

               (4)

               Il-Kunsill Governattiv tal-BĊE rrakkomanda li Ernst & Young Slovakia, spol. s r.o., għandhom jinħatru bħala l-awdituri esterni ta' Národná banka Slovenska għas-snin finanzjarji 2015 u 2016.

               (5)

               B'segwitu għar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) għandha tiġi emendata kif xieraq,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 16 huwa sostitwit b'dan li ġej:

                  “16.

                  Ernst & Young Slovakia, spol. s r.o., huma b'dan approvati bħala l-awdituri esterni ta' Národná banka Slovenska għas-snin finanzjarji 2015 u 2016.”.

   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  ĠU C 425, 18.12.2015, p. 1.

      (2)  Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).


title: 2009/327/KE: Deċiżjoni tal-Kummissjoni tas- 16 ta’ April 2009 li ttemm il-proċediment kontra d-dumping li jirrigwarda l-importazzjoni ta’ prodotti tal-metall mgħattan mingħajr tisħin f’fuljetti li joriġinaw mir-Repubblika Popolari taċ-Ċina, ir-Repubblika tal-Korea, u t-Tajwan

text:
               17.4.2009

               MT

               Il-Ġurnal Uffiċjali tal-Unjoni Ewropea

               L 98/39

         DEĊIŻJONI TAL-KUMMISSJONI
   tas-16 ta’ April 2009
   li ttemm il-proċediment kontra d-dumping li jirrigwarda l-importazzjoni ta’ prodotti tal-metall mgħattan mingħajr tisħin f’fuljetti li joriġinaw mir-Repubblika Popolari taċ-Ċina, ir-Repubblika tal-Korea, u t-Tajwan
   (2009/327/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikulari l-Artikolu 9 tiegħu,
   Wara li kkonsultat lill-Kumitat Konsultattiv,
   Billi:
   1.   PROĊEDURA

   1.1.   It-tnedija tal-proċediment

               (1)

               Fl-1 ta’ Frar 2008, skont l-Artikolu 5 tar-Regolament bażiku, il-Kummissjoni ħabbret, permezz ta’ avviż (“l-avviż ta’ inizjazzjoni”) ippubblikat f’Il-Ġurnal Uffiċjali tal-Unjoni Ewropea
                   (2), il-bidu ta’ proċediment kontra d-dumping fir-rigward ta’ importazzjonijiet fil-Komunità ta’ prodotti tal-metall mgħattan mingħajr tisħin f’fuljetti (“SSCR”), li joriġinaw mir-Repubblika Popolari taċ-Ċina (“RPĊ”), ir-Repubblika tal-Korea u t-Tajwan (“il-pajjiżi kkonċernati”).

               (2)

               Il-proċediment inbeda wara lment imressaq fil-21 ta’ Diċembru 2007 minn EUROFER (“il-kwerelant”) f’isem il-produtturi li jirrappreżentaw proporzjon ewlieni, li f’dan il-każ ilaħħaq aktar minn 25 %, tal-produzzjoni totali tal-SSCR fil-Komunità. L-ilment kien fih evidenza prima facie tal-eżistenza ta’ dumping ta’ SSCR li joriġina mill-pajjiżi kkonċernati u ta’ ħsara materjali li rriżultat minnu, u din l-evidenza tqieset biżżejjed biex tiġġustifika l-bidu ta’ proċediment.

         1.2.   Il-partijiet ikkonċernati u ż-żjarat ta’ verifika

               (3)

               Il-Kummissjoni avżat b’mod uffiċjali lill-kwerelant, lill-produtturi Komunitarji kollha, l-importaturi/kummerċjanti u l-utenti magħrufa li huma kkonċernati u lill-assoċjazzjonijiet tagħhom, kif ukoll il-produtturi esportaturi u l-awtoritajiet tal-pajjiżi kkonċernati dwar it-tnedija tal-proċediment. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ inizjazzjoni. Il-partijiet interessati kollha, li talbu dan u li wrew li kien hemm raġunijiet partikolari għaliex għandhom jinstemgħu, ingħataw seduta ta’ smiegħ.

               (4)

               Sabiex il-produtturi esportaturi fir-RPĊ jkollhom l-opportunità li jressqu talba gћal trattament tal-ekonomija tas-suq (“MET”) jew għal trattament individwali (“IT”) jekk ikunu jixtiequ, il-Kummissjoni bagћtet il-formoli xierqa lill-produtturi esportaturi magћrufa li huma kkonċernati kif ukoll lill-awtoritajiet tar-RPĊ. Erba’ gruppi ta’ kumpaniji fir-RPĊ talbu MET skont l-Artikolu 2(7)(b) tar-Regolament bażiku, jew inkella IT f’każ li l-investigazzjoni tistabbilixxi li ma ssodisfawx il-kundizzjonijiet gћal MET.

               (5)

               Fid-dawl tal-għadd apparentament għoli ta’ produtturi esportaturi fir-RPĊ, ir-Repubblika tal-Korea, u t-Tajwan, ta’ importaturi fil-Komunità, u ta’ produtturi Komunitarji, it-teħid ta’ kampjuni għal dawk il-partijiet ġie previst fl-avviż ta’ inizjazzjoni skont l-Artikolu 17 tar-Regolament bażiku.

               (6)

               Madankollu, fil-każ tar-RPĊ u r-Repubblika tal-Korea, billi l-investigazzjoni tal-kumpaniji jew gruppi ta’ kumpaniji kollha li kienu qed jikkooperaw tqieset bħala fattibbli fi żmien id-dati stabbiliti u fl-istess waqt mhux ta’ xi piż sproporzjonat, sussegwentement ġie deċiż li t-teħid tal-kampjuni mhux meħtieġ. Fil-każ tat-Tajwan, minn fost l-10 kumpaniji jew gruppi ta’ kumpaniji (grupp wieħed ikkonsista f’żewġ kumpaniji) li rrispondew għall-mistoqsijiet intiżi għat-teħid tal-kampjuni, intgħażel kampjun ta’ erba’ kumpaniji jew gruppi ta’ kumpaniji. Madankollu, wieħed minnhom sussegwentement irtira l-kooperazzjoni tiegħu; għaldaqstant il-kampjun finali huwa magħmul minn tliet kumpaniji jew gruppi ta’ kumpaniji. Fl-aħħar nett, kumpanija waħda Tajwaniża li ma ntgħażlitx għat-teħid ta’ kampjuni talbet li tiġi eżaminata individwalment skont l-Artikolu 17(3) tar-Regolament bażiku. Madankollu, billi din ma ressqitx biżżejjed informazzjoni, tqieset li mhix qed tikkoopera.

               (7)

               Fir-rigward tal-importaturi tal-SSCR, il-Kummissjoni talbet lill-importaturi kollha magħrufa biex jipprovdu informazzjoni dwar importazzjonijiet u bejgħ tal-prodott ikkonċernat. Għadd kbir ta’ importaturi offrew li jikkooperaw. Il-ħames importaturi ewlenin f’dak li huwa volum ta’ importazzjonijiet intgħażlu għall-kampjun. Dawn l-importaturi jirrappreżentaw madwar 16 % tal-importazzjonijiet Komunitarji totali mill-pajjiżi kkonċernati. Skont l-Artikolu 17(2) tar-Regolament bażiku, il-partijiet ikkonċernati ġew ikkonsultati u ma qajmu l-ebda oġġezzjoni. Madankollu, tlieta mill-importaturi magħżula eventwalment ma ppreżentawx risposta għall-kwestjonarju u ddeċidew li ma jkomplux jikkooperaw fl-investigazzjoni. Iż-żewġ importaturi li kien għad fadal irrappreżentaw 2-4 % tal-importazzjonijiet Komunitarji totali mill-pajjiżi kkonċernati matul il-perjodu tal-investigazzjoni. Billi l-inklużjoni ta’ xi wħud mill-importaturi l-oħra li kienu offrew li jikkooperaw qajla kienet se taffettwa r-rappreżentattività tal-kampjun, ġie deċiż li ma jiġux sostitwiti t-tliet importaturi magħżula għall-kampjun li temmew il-kooperazzjoni tagħhom fl-investigazzjoni.

               (8)

               Fir-rigward tal-produtturi Komunitarji, skont l-Artikolu 17 tar-Regolament bażiku, intagħżel kampjun abbażi tal-ikbar volum rappreżentattiv tal-produzzjoni u tal-bejgħ tal-SSCR mill-KE fil-Komunità, li jista’ jkun investigat b’mod raġonevoli fiż-żmien disponibbli. Abbażi tal-informazzjoni li waslet mingħand il-produtturi fil-Komunità, il-Kummissjoni għażlet erba’ kumpaniji (żewġ gruppi ta’ kumpaniji relatati) li jipproduċu u jbiegħu l-akbar volum fil-Komunità. F’dik li hija produzzjoni Komunitarja, il-kumpaniji magħżula għat-teħid tal-kampjun jirrappreżentaw 62 % tal-istima totali ta’ produzzjoni tal-SSCR fil-Komunità u 99 % tal-volum tal-bejgħ fil-Komunità mill-produtturi li offrew li jikkooperaw. Skont l-Artikolu 17(2) tar-Regolament bażiku, il-partijiet ikkonċernati ġew ikkonsultati u ma qajmu l-ebda oġġezzjoni. Barra minn hekk, il-produtturi Komunitarji li kien għad fadal intalbu jipprovdu ċerta dejta ġenerali għall-analiżi tal-ħsara.

               (9)

               Il-Kummissjoni bagħtet kwestjonarji lill-utenti u lill-assoċjazzjonijiet kollha magħrufa, lill-produtturi u l-esportaturi Komunitarji, u lill-produtturi esportaturi li ġew magħżula bħala kampjuni. Waslu lura kwestjonarji mimlija mingħand erba’ produtturi Komunitarji, 25 kumpanija li jappartjenu għal erba’ gruppi ta’ kumpaniji fir-RPĊ, tmien kumpaniji li jappartjenu għal tliet gruppi ta’ kumpaniji fir-Repubblika tal-Korea, tliet produtturi esportaturi magħżula bħala kampjuni mit-Tajwan, kumpanija waħda mit-Tajwan li talbet eżaminar individwali, żewġ importaturi u ħames utenti fil-Komunità. Barra minn dawn, sitt produtturi Komunitarji oħra minn fost dawk li kien għad fadal ipprovdew id-dejta ġenerali mitluba.

               (10)

               Il-Kummissjoni kisbet u vverifikat l-informazzjoni kollha li qieset bħala meħtieġa għall-iskop ta’ eżaminar tat-talbiet MET/IT fil-każ tar-RPĊ, u għal determinazzjoni tad-dumping, il-ħsara li rriżultat u l-interess Komunitarju għall-pajjiżi kkonċernati. Żjarat ta’ verifika twettqu fl-istabbilimenti tal-kumpaniji li ġejjin:

                           (a)

                           Produtturi Komunitarji

                                       —

                                       ArcelorMittal, Genk, il-Belġju,

                                       —

                                       ArcelorMittal, Pariġi, Franza,

                                       —

                                       ThyssenKrupp Nirosta, Krefeld, il-Ġermanja,

                                       —

                                       ThyssenKrupp Terni, Terni, l-Italja;

                           (b)

                           Produtturi esportaturi fit-Tajwan

                                       —

                                       Chia Far Industrial Factory Co., Ltd, Tajpej,

                                       —

                                       Jie Jin Material Science Technology Co. Ltd, Yung Kang City,

                                       —

                                       Yeun Chyang Industrial Co., Ltd, Shijou Shiang, Chang-Hwa,

                                       —

                                       Il-Grupp YUSCO (Yieh United Steel Corporation u kumpaniji relatati), Kaohsiung;

                           (ċ)

                           Produtturi esportaturi fir-Repubblika tal-Korea

                                       —

                                       Daiyang Metal Co., Ltd; Seoul,

                                       —

                                       Il-grupp ta’ BNG Steel Co., Ltd u Hyundai Steel Company; Changwon u Seoul,

                                       —

                                       Il-grupp ta’ POSCO u Daimyung TMS CO., Ltd; Seoul;

                           (d)

                           Produtturi esportaturi fir-RPĊ

                                       —

                                       Lianzhong Stainless Steel Corp. (LISCO), Guangzhou,

                                       —

                                       Ningbo Qiyi Precision Metals Co., Ltd; Ningbo,

                                       —

                                       POSCO China Group, (grupp ta’ 8 kumpaniji); Zhangjiagang, Qingdao u Ħong Kong SAR,

                                       —

                                       Il-grupp STSS (Shanxi Taigang Stainless Steel Co. Ltd u 14-il kumpanija relatata); Taiyuan, Tianjin, Wuxi, Foshan, Ħong Kong SAR u Willich, il-Ġermanja;

                           (e)

                           Importaturi mhux relatati fil-Komunità

                                       —

                                       Minmetals Germany GmbH, Düsseldorf, il-Ġermanja,

                                       —

                                       Nord Est Metalli Srl, San Vito al Tagliamento, l-Italja;

                           (f)

                           Utenti fil-Komunità

                                       —

                                       BSH Bosch Siemens Hausgeräte GmbH, Munich, il-Ġermanja,

                                       —

                                       Eberspächer GmbH & Co. KG, Neunkirchen, il-Ġermanja,

                                       —

                                       Lowara Srl, Montecchio Maggiore, l-Italja.

               (11)

               Fid-dawl tal-ħtieġa li jiġi stabbilit valur normali għall-produtturi esportaturi fir-RPĊ li jaf ma jingħatalhomx MET, saret verifika fil-pajjiż analogu magħżul provviżorjament, l-Istati Uniti tal-Amerika, fil-kwartieri tal-produtturi li ġejjin:

                           —

                           AK Steel; West Chester, OH, Coshocton, OH u Butler, PA,

                           —

                           Theis Precision Metal; Bristol, CT.

         1.3.   Il-perjodu tal-investigazzjoni

               (12)

               L-investigazzjoni tad-dumping u l-ħsara kopriet il-perjodu mill-1 ta’ Jannar 2007 sal-31 ta’ Diċembru 2007 (“il-perjodu tal-investigazzjoni” jew il-“PI”). L-eżaminar tat-tendenzi rilevanti gћall-valutazzjoni tal-ћsara kopriet il-perjodu mill-1 ta Jannar 2004 sat-tmiem tal-perjodu tal-investigazzjoni (“il-perjodu meqjus”).

         1.4.   Prodott ikkonċernat

               (13)

               Il-prodott li allegatament huwa oġġett ta’ dumping jikkonsisti f’prodotti tal-azzar inossidabbli mgħattna, li mhux maħduma ulterjorment għajr mgħattna mingħajr tisħin (imraqqa mingħajr tisħin) f’fuljetti, li joriġinaw fir-Repubblika Popolari taċ-Ċina, ir-Repubblika tal-Korea, u t-Tajwan (“il-prodott ikkonċernat”), u li normalment huma ddikjarati fi ħdan il-kodiċi NM 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 u 7220 20 89.

               (14)

               L-SSCR jintuża f’firxa wiesgħa ta’ industriji mmirati għall-konsum u applikazzjonijiet finali. Eżempji ta’ dawn huma:

                           —

                           Il-manifattura tal-karozzi: is-sistema tal-egżost, komponenti ta’ dekorazzjoni, tas-sigurtà kif ukoll strutturali;

                           —

                           Tagħmir għall-industriji tal-kimiċi, il-petrokimiċi, il-manifattura tal-karta, l-ipproċessar tal-ikel u l-farmaċewtiċi;

                           —

                           Apparat tad-dar, għodod tal-kċina, oġġetti tal-mejda u pożati;

                           —

                           Il-manifattura ta’ tagħmir mediku;

                           —

                           Dwalijiet pubbliċi u tagħmir ta’ aċċessorji tat-toroq;

                           —

                           Il-manifattura ta’ tubi għat-trasport ta’ fluwidi, dekorazzjoni, applikazzjonijiet strutturali, u skambjaturi tas-sħana;

                           —

                           Bini ta’ vapuri;

                           —

                           Impjanti tad-desalinità;

                           —

                           Il-manifattura ta’ trakkijiet u vaguni tal-ferroviji, bawżers, u kontenituri ta’ tkessiħ;

                           —

                           Applikazzjonijiet strutturali u dekorattivi fl-industrija tal-bini.

         1.5.   Rapport Provviżorju u l-proċedura sussegwenti

               (15)

               Fl-4 ta’ Novembru 2008, il-Kummissjoni żvelat lill-partijiet interessati Rapport Interim li jistipula s-sejbiet provviżorji tagħha fir-rigward ta’ dan il-proċediment, jiġifieri l-fatt li l-investigazzjoni stabbiliet b’mod provviżorju l-eżistenza ta’ dumping imma ma kkonkludietx dwar l-eżistenza ta’ xi rabta materjali bejn l-importazzjonijiet li kkostitwew dumping u kwalunkwe ħsara sofferta mill-industrija Komunitarja u enfasizzat il-ħtieġa li tiġi investigata aktar is-sitwazzjoni kif ukoll l-aspett ta’ theddida ta’ ħsara possibbli. Abbażi tas-sejbiet provviżorji tqies xieraq li ma jiġux imposti xi miżuri provviżorji imma li titkompla l-investigazzjoni. Il-partijiet kollha ngħataw l-opportunità li jippreżentaw evidenza u kummenti rigward is-sejbiet provviżorji. Il-partijiet li għamlu din it-talba ngħataw ukoll l-opportunità li jinstemgħu. Il-Kummissjoni kompliet tfittex u tivverifika l-informazzjoni kollha li ħasset li kienet meħtieġa għas-sejbiet finali tagħha.

         2.   L-IRTIRAR TAL-ILMENT U TMIEM IL-PROĊEDIMENT

               (16)

               Permezz ta’ ittra tal-4 ta’ Marzu 2009 indirizzata lill-Kummissjoni, il-kwerelant formalment irtira l-ilment tiegħu. Skont il-kwerelant, dan l-irtirar tħeġġeġ mill-fatt li s-sitwazzjoni attwali tas-suq għall-industrija Komunitarja hija differenti ferm mis-sitwazzjoni tas-suq kif kienet meta tressaq l-ilment, billi dan l-aħħar id-domanda reali u apparenti fl-UE waqgħet sew u dan wassal ukoll għal tnaqqis fl-importazzjoni. Minħabba dawn it-turbolenzi fis-suq, il-kwerelant ma jridx ikompli bil-każ attwali tiegħu li kien imsejjes fuq analiżi ta’ dejta storika li m’għadhiex tirrifletti bi sħiħ il-kundizzjonijiet attwali tas-suq. Skont il-kwerelant, ikun aħjar li f’dawn iċ-ċirkostanzi wieħed iwieġeb għal kwalunkwe prattiki kummerċjali inġusti u inġurjużi permezz ta’ każ ġdid - jekk xi sitwazzjoni fil-ġejjieni titlob azzjoni ta’ dan it-tip - biex b’hekk jiġu indirizzati l-kwistjonijiet fit-totalità kollha tagħhom.

               (17)

               Il-kwerelant argumenta wkoll li jekk il-volumi tal-importazzjoni jerġgħu jikbru, dawn l-importazzjonijiet jafu fiċ-ċirkustanzi prevalenti jixħtu l-vjabbiltà tal-industrija Komunitarja f’dubju.

               (18)

               Għandu jiġi nnutat li s-sitwazzjoni attwali fir-rigward tal-prodott ikkonċernat kemm fil-KE u anki fil-pajjiżi inkwistjoni hija kkaratterizzata minn bidla bla preċedent tal-parametri ekonomiċi fundamentali. Filwaqt li f’dawn iċ-ċirkustanzi huwa diffiċli li tagħmel preżunzjonijiet motivati dwar l-iżvilupp tas-suq fuq medda qasira u medja ta’ żmien, jidher ukoll li s-sitwazzjoni ekonomika hija volatili u li s-sejbien ta’ dumping inġurjuż ma jistax jiġi eskluż. Billi matul talanqas parti mill-perjodu tal-investigazzjoni nstab li kien hemm żieda konsiderevoli ta’ importazzjonijiet mill-pajjiżi inkwistjoni f’perjodu ta’ żmien relattivament qasir u meta wieħed iqis it-twaqqigħ tal-prezz stabbilit, hu meqjus xieraq li jiġu ssorveljati l-importazzjonijiet lejn l-UE tal-prodott ikkonċernat. L-informazzjoni miksuba fil-qafas ta’ sorveljanza ta’ dan it-tip tippermetti lill-Kummissjoni tirreaġixxi malajr, jekk ikun meħtieġ. Pereżempju, din tista’ tintuża għall-għanijiet ta’ tnedija ta’ xi proċediment ġdid dejjem jekk il-kundizzjonijiet kif stipulati fl-Artikolu 5 tar-Regolament bażiku jkunu sodisfatti, jiġifieri jekk ikun hemm biżżejjed evidenza prima facie ta’ dumping inġurjuż.

               (19)

               Il-Kummissjoni tinnota wkoll li, jekk ikun hemm xi proċediment ġdid rigward dan il-prodott u ċ-ċirkustanzi jkunu jitolbuha, jista’ jkun jixraq li titwettaq investigazzjoni minnufih. Ir-Regolament bażiku fl-Artikolu 7(1) tabilħaqq jaħseb għal xi possibbiltà ta’ dan it-tip billi jippermetti impożizzjoni pjuttost mgħaġġla ta’ miżuri provviżorji wara t-tnedija.

               (20)

               Il-perjodu ta’ sorveljanza għandu japplika għal perjodu sa 24 xahar mill-pubblikazzjoni tat-tmiem tal-proċediment preżenti.

               (21)

               Skont l-Artikolu 9(1) tar-Regolament bażiku, il-proċediment jista’ jintemm meta l-ilment jiġi rtirat ħlief jekk tmiem bħal dan ma jkunx fl-interess Komunitarju.

               (22)

               Il-Kummissjoni qieset li l-proċedura attwali għandha tintemm billi l-investigazzjoni ma tefgħet l-ebda dawl fuq il-possibbiltà li dan it-tmiem imur kontra l-interess Komunitarju. Il-partijiet interessati ġew infurmati b’dan u ngħataw l-opportunità li jikkummentaw. Madankollu ma waslu lura l-ebda kummenti li setgħu varjaw din id-deċiżjoni.

               (23)

               Il-Kummissjoni għaldaqstant tikkonkludi li l-proċediment kontra d-dumping li jikkonċerna l-importazzjonijiet ta’ prodotti tal-metall mgħattan mingħajr tisħin f’fuljetti li joriġinaw mir-Repubblika Popolari taċ-Ċina, ir-Repubblika tal-Korea u t-Tajwan għandu jintemm mingħajr l-impożizzjoni ta’ miżuri kontra d-dumping,

         IDDEĊIDIET KIF ĠEJ:
   Artikolu 1
   Il-proċediment kontra d-dumping li jikkonċerna l-importazzjoni ta’ prodotti tal-azzar inossidabbli mgħattna, li mhux maħduma ulterjorment għajr mgħattna mingħajr tisħin (imraqqa mingħajr tisħin) f’fuljetti, li joriġinaw fir-Repubblika Popolari taċ-Ċina, ir-Repubblika tal-Korea, u t-Tajwan, u li normalment huma ddikjarati fi ħdan il-kodiċi NM 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 u 7220 20 89 jintemm permezz ta’ dan.
   Artikolu 2
   Id-deċiżjoni għandha tidħol fis-seħħ fil-ġunrata wara l-ġurnata tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmula fi Brussell, il-16 ta’ April 2009.

            Għall-Kummissjoni

         Catherine ASHTON

            Membru tal-Kummissjoni

      (1)  ĠU L 56, 6.3.1996, p. 1.

      (2)  ĠU C 29, 1.2.2008, p. 13.


title: 2012/265/UE: Deċiżjoni tal-Kummissjoni tal- 21 ta’ Mejju 2012 li ttemm il-proċedura anti-dumping fir-rigward tal-importazzjoni ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-Repubblika Popolari taċ-Ċina

text:
               22.5.2012

               MT

               Il-Ġurnal Uffiċjali tal-Unjoni Ewropea

               L 131/7

         DEĊIŻJONI TAL-KUMMISSJONI
   tal-21 ta’ Mejju 2012
   li ttemm il-proċedura anti-dumping fir-rigward tal-importazzjoni ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-Repubblika Popolari taċ-Ċina
   (2012/265/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (‘ir-Regolament bażiku’), u b’mod partikolari l-Artikolu 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Fis-16 ta’ Ġunju 2011, il-Kummissjoni Ewropea (il-Kummissjoni) irċeviet ilment dwar l-allegat dumping ta’ ħsara ta’ ċerti materjali tal-fibra tal-ħġieġ minsuġa u/jew meħjuta li joriġinaw fir-Repubblika Popolari taċ-Ċina (RPĊ), imressaq skont l-Artikolu 5 tar-Regolament bażiku mill-Koalizzjoni ta’ Difiża tal-Materjali tal-Fibra tal-Ħġieġ (GFFDC jew ‘l-ilmentatur’) f’isem il-produtturi li jirrappreżentaw proporzjoni ewlenija, f’dan il-każ aktar minn 25 % tal-produzzjoni totali tal-Unjoni ta’ ċerti materjali tal-fibra tal-ħġieġ minsuġa u/jew meħjuta.

               (2)

               L-ilment prima facie kien fih evidenza tal-eżistenza ta’ dumping u ta’ ħsara materjali li rriżultat minnu, li tqieset biżżejjed biex ikun iġġustifikat il-bidu ta’ proċedura ta’ anti-dumping.

               (3)

               Fit-28 ta’ Lulju 2011, il-Kummissjoni, wara konsultazzjoni mal-Kumitat Konsultattiv, ħabbret, permezz ta’ avviż maħruġ f’Il-Ġurnal Uffiċjali tal-Unjoni Ewropea
                   (2), it-tnedija ta’ proċedura ta’ anti-dumping fir-rigward tal-importazzjonijiet fl-Unjoni ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-RPĊ.

               (4)

               Il-Kummissjoni avżat uffiċjalment bl-inizjazzjoni tal-proċedura lill-esportaturi/produtturi fiċ-Ċina, l-importaturi, l-utenti u xi assoċjazzjonijiet magħrufa li għandhom x’jaqsmu, l-awtoritajiet tar-RPĊ u l-produtturi kollha magħrufa tal-Unjoni. Il-partijiet interessati ngħataw l-opportunità li jistqarru fehmiethom bil-miktub u li jitolbu seduta ta’ smigħ fil-limitu taż-żmien stabbilit fin-notifika ta’ bidu.

               (5)

               Il-partijiet interessati kollha li talbu dan u li wrew li kien hemm raġunijiet partikolari għalfejn għandhom jinstemgħu, ingħataw seduta ta’ smigħ.

         B.   L-IRTIRAR TAL-ILMENT U T-TMIEM TAL-PROĊEDURA

               (6)

               Permezz tal-ittra tat-12 ta’ Marzu 2012 indirizzata lill-Kummissjoni, l-ilmentatur irtira formalment l-ilment tiegħu.

               (7)

               Skont l-Artikolu 9(1) tar-Regolament bażiku, il-proċedura tista’ tintemm meta jiġi irtirat l-ilment, sakemm tali tmiem ma jkunx kontra l-interess tal-Unjoni.

               (8)

               L-investigazzjoni ma żvelat ebda konsiderazzjoni li turi li dan it-tmiem imur kontra l-interess tal-Unjoni. Għaldaqstant, il-Kummissjoni kkunsidrat li l-proċedura preżenti għandha tintemm. Il-partijiet interessati ġew infurmati b’dan u ngħataw l-opportunità li jikkummentaw. Waslu kummenti minn parti interessata waħda. Iżda dawn il-kummenti ma jbiddlux dak li nstab li t-tmiem tal-proċedura ma jkunx kontra l-interess tal-Unjoni.

               (9)

               Għaldaqstant, il-Kummissjoni tikkonkludi li l-proċedura anti-dumping li tikkonċerna l-importazzjonijiet fl-Unjoni ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-RPĊ għandha tintemm,

         ADOTTAT DIN ID-DEĊIŻJONI:
   Artikolu 1
   Il-proċedura anti-dumping li tikkonċerna l-importazzjonijiet ta’ materjali tal-fibra tal-ħġieġ minsuġa jew meħjuta jew ftietel tal-fibra tal-ħġieġ minsuġa jew meħjuta f’għamla ta’ filamenti ma jaqtgħux, esklużi prodotti imprenjati jew preimprenjati (pre-preg), u mhux inklużi materjali bin-nisġa miftuħa li għandhom ċelluli ta’ daqs li huwa aktar minn 1,8 mm kemm bħala tul kif ukoll bħala wisa’ u li ma jiżnux aktar minn 35 g/m2 li joriġinaw fir-Repubblika tal-Poplu taċ-Ċina, li bħalissa huma kklassifikati fi ħdan il-kodiċijiet NM ex 7019 39 00, ex 7019 40 00 u ex 7019 90 00, hija b’dan itterminata.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, il-21 ta’ Mejju 2012.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU C 222, 28.7.2011, p. 12.


title: Deċiżjoni (UE) 2017/1711 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/303

         DEĊIŻJONI (UE) 2017/1711 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2015, flimkien mar-risposta tal-Fondazzjoni (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0049/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol (4), u b'mod partikolari l-Artikolu 16 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0111/2017),

               1.

               Jagħti l-kwittanza lid-Direttur tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-implimentazzjoni tal-baġit tal-Fondazzjoni għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 188.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 139, 30.5.1975, p. 1.

      (5)  ĠU L 328, 7.12.2013, p. 42.


title: Id-Deċiżjoni tal-Kumitat Eżekuttiv tal-21 ta' Novembru 1994 dwar l-akkwist ta' timbri komuni ta' dħul u ħruġ (SCH/Com-ex (94)16 rev.)

text:
Avviż Legali Importanti

|

41994D0016

Official Journal L 239 , 22/09/2000 P. 0166 - 0167

		Id-Deċiżjoni tal-Kumitat Eżekuttivtal-21 ta' Novembru 1994dwar l-akkwist ta' timbri komuni ta' dħul u ħruġ(SCH/Com-ex (94)16 rev.)IL-KUMITAT EŻEKUTIV,Wara li kkunsidra l-Artikolu 132 tal-Konvenzjoni li timplimenta l-Ftehim ta' Schengen,Wara li kkunsidra l-Artikolu 6 tal-Konvenzjoni msemmija iktar 'il fuq,Jieħu nota ta' u jtapprova d-dokument SCH/I-Front (94)43 uIDDEĊIEDA DAN LI ĠEJ:L-akkwist ta' timbri komuni ta' dħul u ħruġ mill-Partijiet Kontraenti għandhom jsiru skond il-prinċipju mniżżlin fid-dokument SCH/Gem-handb (93)15 [1].Heidelberg, fil-21 ta' Novembru 1994.Il-PresidentBernd Schmidbauer[1] Dokument konfidenzjalit. See SCH/Kum-ex (98)17.--------------------------------------------------SCH/I-Front (94)43AKKWIST TA' TIMBRI KOMUNI TA' DĦUL U ĦRUĠIl-Partijiet Kontraenti għandhom jieħdu l-ispeċifikazzjonijiet għal manifattura tat-timbri komuni ta' dħul u ħruġ, datat is-17 ta' Settembru 1993 (SCH/Gem-handb (93)15), bħala l-bażi ta' l-akkwist ta' timbri li jiċċertifikaw id-dħul u l-ħruġ mill-fruntieri esterni għat-territorju ta' Schengen. Dawn l-ispeċifikazzjonijiet jipprovdu li jridu jintużaw timbri li għandhom żewġ kuluri ta' l-inka.B'eċċezzjoni, it-timbri komuni ta' dħul u ħruġ li għandhom kulur wieħed li diġà ġew manifatturati u distribwiti lil-awtoritajiet tal-fruntieri għandhom jintużaw sakemm għandhom jiġu mibdula. It-timbri li ġew mibdula għandhom jkunu b'żewġ kuluri f'kull każ.--------------------------------------------------


2005/405/KE: Deċiżjoni tal-Kummissjoni ta’ l- 4 ta’ Mejju 2005 li tapprova f’isem il-Komunità Ewropea emendi għall-annessi mal-Ftehim bejn il-Komunità Ewropea u l-Istati Uniti ta’ l-Amerika fuq miżuri sanitarji biex tithares is-saħħa ta’ l-annimali u tal-pubbliku fil-kummerċ ta’ l-annimali ħajjin u prodotti ta’ l-annimali (innotifikata taħt id-dokument numru C(2005) 1369) Test b'rilevanza għaż-ŻEE.


title: Deċiżjoni tal-Kummissjoni (UE) 2017/1583 tal-1 ta' Settembru 2017 li tispeċifika, skont id-Direttiva 2006/7/KE tal-Parlament Ewropew u tal-Kunsill, EN ISO 17994:2014 bħala l-istandard dwar l-ekwivalenza ta' metodi mikrobijoloġiċi (notifikata bid-dokument C(2017) 5843)

text:
               19.9.2017

               MT

               Il-Ġurnal Uffiċjali tal-Unjoni Ewropea

               L 239/34

         DEĊIŻJONI TAL-KUMMISSJONI (UE) 2017/1583
   tal-1 ta' Settembru 2017
   li tispeċifika, skont id-Direttiva 2006/7/KE tal-Parlament Ewropew u tal-Kunsill, EN ISO 17994:2014 bħala l-istandard dwar l-ekwivalenza ta' metodi mikrobijoloġiċi

         (notifikata bid-dokument C(2017) 5843)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/7/KE tal-Parlament Ewropew u tal-Kunsill tal-15 ta' Frar 2006 dwar l-immaniġġjar tal-kwalità tal-ilma għall-għawm u li tħassar id-Direttiva 76/160/KEE (1), u b'mod partikolari l-Artikolu 15(2)(a) tagħha,
   Billi:

               (1)

               Id-Deċiżjoni tal-Kummissjoni 2009/64/KE (2) tispeċifika l-istandard internazzjonali ISO 17994:2004(E) “Standard tal-Ilma — Kriterji biex tiġi stabbilita ekwivalenza bejn metodi mikrobijoloġiċi” bħala l-istandard dwar l-ekwivalenza ta' metodi mikrobijoloġiċi għall-għanijiet tad-Direttiva 2006/7/KE.

               (2)

               L-Istandard ISO 17994:2004(E) huwa antikwat u skadut u ġie aġġornat fil-livell tekniku (eż. aġġornament tat-terminoloġija, speċifikazzjonijiet aktar ċari u ż-żieda ta' Anness ġdid dwar il-kalkoli tekniċi).

               (3)

               Għaldaqstant, ISO 17994:2004(E) ġie sostitwit b'verżjoni aktar reċenti, ISO 17994:2014 “Kwalità tal-ilma — Rekwiżiti għat-tqabbil tal-irkupru relattiv tal-mikroorganiżmi permezz ta' żewġ metodi kwantitattivi”. Dan l-istandard internazzjonali ġie traspost fi Standard Ewropew EN ISO 17994:2014 mill-Kumitat Ewropew għall-Istandardizzazzjoni. Għalhekk huwa xieraq li l-istandard EN ISO 17994:2014 jiġi speċifikat bħala l-istandard dwar l-ekwivalenza ta' metodi mikrobijoloġiċi għall-għanijiet tad-Direttiva 2006/7/KE.

               (4)

               Għaldaqstant id-Deċiżjoni 2009/64/KE għandha tiġi mħassra.

               (5)

               Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16(1) tad-Direttiva 2006/7/KE,

         ADOTTAT DIN ID-DEĊIŻJONI:
   Artikolu 1
   Għall-għanijiet tal-Artikolu 3(9) tad-Direttiva 2006/7/KE, l-istandard EN ISO 17994:2014 “Kwalità tal-ilma — Rekwiżiti għat-tqabbil tal-irkupru relattiv tal-mikroorganiżmi permezz ta' żewġ metodi kwantitattivi” għandu jiġi speċifikat bħala l-istandard dwar l-ekwivalenza ta' metodi mikrobijoloġiċi.
   Artikolu 2
   Id-Deċiżjoni 2009/64/KE hija mħassra.
   Artikolu 3
   Din id-Deċiżjoni hija indirizzata lill-Istati Membri.

      Magħmul fi Brussell, l-1 ta' Settembru 2017.

            Għall-Kummissjoni

         Karmenu VELLA

            Membru tal-Kummissjoni

      (1)  ĠU L 64, 4.3.2006, p. 37.

      (2)  Id-Deċiżjoni tal-Kummissjoni 2009/64/KE tal-21 ta' Jannar 2009 li tispeċifika, skont id-Direttiva 2006/7/KE tal-Parlament Ewropew u tal-Kunsill, ISO 17994:2004(E) bħala l-istandard dwar l-ekwivalenza ta' metodi mikrobijoloġiċi (ĠU L 23, 27.1.2009, p. 32).


title: Deċiżjoni Nru S1 tat- 12 ta’ Ġunju 2009 rigward il-Karta tal-Assigurazzjoni tas-Saħħa Ewropea (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/23

         DEĊIŻJONI Nru S1
   tat-12 ta’ Ġunju 2009
   rigward il-Karta tal-Assigurazzjoni tas-Saħħa Ewropea
   (Test b’rilevanza għaż-ŻEE u għall-Ftehim KE/Żvizzera)
   2010/C 106/08
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li taħtu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dipożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikolu 19 tar-Regolament (KE) Nru 883/2004 dwar l-intitolament ta’ persuna assigurata u tal-membri tal-familja tagħha, li joqogħdu fi Stat Membru li mhuwiex l-Istat Membru kompetenti għal benefiċċji mhux finanzjarji li jkunu meħtieġa minħabba raġunijiet mediċi filwaqt li jitqies it-tip ta’ benefiċċji u t-tul maħsub taż-żjara,
   Wara li kkunsidrat l-Artikoluo27(1) tar-Regolament (KEE) Nruo883/2004,
   Wara li kkunsidrat l-Artikoluo25 A) u C) tar-Regolament (KE) Nruo987/2009,
   Billi:

               (1)

               Il-Kunsill Ewropew ta’ Barċellona, li nżamm fil-15 u s-16 ta’ Marzu 2002, iddeċieda: “li l-Karta tal-Assigurazzjoni tas-Saħħa Ewropea għandha tieħu post il-formoli tal-karta li huma meħtieġa fil-preżent biex wieħed jingħata trattament tas-saħħa fi Stat Membru ieħor. Il-Kummissjoni għandha tippreżenta proposta għal dak il-għan qabel il-Kunsill Ewropew tar-Rebbiegħa tal-2003. Din il-Karta għandha tissimplifika l-proċeduri, iżda mhix se ġġib bidla fid-drittijiet u l-obbligi eżistenti.” (il-punt 34).

               (2)

               Minħabba li l-użu tal-karti tas-saħħa u dawk tas-sigurtà soċjali jvarja ħafna bejn Stat Membru u ieħor, il-Karta tal-Assigurazzjoni tas-Saħħa Ewropea għall-bidu hija introdotta f’format fejn id-dejta meħtieġa għall-għoti tal-kura tas-saħħa u r-rimborż tal-ispejjeż tista’ tinqara faċilment. Din l-informazzjoni tista’ tkun inkorporata wkoll f’mezz elettroniku. Barra minn dan, aktar ‘il quddiem l-użu tal-mezz elettroniku għandu jinxtered aktar.

               (3)

               Il-Karta tal-Assigurazzjoni tas-Saħħa Ewropea għandha tikkonforma ma’ mudell uniku definit mill-Kummissjoni Amministrattiva u dan għandu jgħin biex jiffaċilita l-aċċess għall-kura tas-saħħa kif ukoll jgħin fil-prevenzjoni kontra l-użu irregolari, abbużiv u qarrieqi tal-karta.

               (4)

               L-istituzzjonijiet tal-Istati Membri jiddeterminaw il-perjodu tal-validità tal-Karti tal-Assigurazzjoni tas-Saħħa Ewropej li joħorġu. Il-perjodu ta’ kemm iddum valida l-Karta tal-Assigurazzjoni tas-Saħħa Ewropea għandu jqis it-tul ta’ kemm mistenni jibqa’ fis-seħħ l-intitolament tal-persuna assigurata.

               (5)

               F’każ ta’ ċirkostanzi eċċezzjonali għandu jinħareġ ċertifikat provviżorju ta’ sostituzzjoni għal perjodu limitat. “Ċirkostanzi eċċezzjonali” jistgħu jinvolvu serq jew telfien tal-Karta tal-Assigurazzjoni tas-Saħħa Ewropea jew każ fejn it-tluq iseħħ fi żmien qasir wisq biex tinħareġ il-Karta tal-Assigurazzjoni tas-Saħħa Ewropea. Iċ-ċertifikat provviżorju ta’ sostituzzjoni jista’ jintalab mill-persuna assigurata jew minn istituzzjoni tal-Istat fejn tkun qed issir iż-żjara.

               (6)

               Il-Karta tal-Assigurazzjoni tas-Saħħa Ewropea għandha tintuża fis-sitwazzjonijiet kollha ta’ żjara temporanja li tulha persuna assigurata tiġi bżonn kura tas-saħħa irrispettivament mill-iskop taż-żjara, sew jekk din tkun għal raġunijiet ta’ turiżmu, attività professjonali jew inkella studju. Madankollu, il-Karta tal-Assigurazzjoni tas-Saħħa Ewropea ma tistax tintuża meta l-iskop taż-żjara barra l-pajjiż huwa purament li wieħed jieħu kura għal saħħtu.

               (7)

               Skont l-Artikolu 76 tar-Regolament (KE) Nru 883/2004, l-Istati Membri għandhom jikkooperaw biex idaħħlu fis-seħħ proċeduri sabiex jevitaw, f’każ li persuna ma tibqax intitolata għall-benefiċċji tas-saħħa mhux finanzjarji minn naħa ta’ Stat Membru u tiġi intitolata għal benefiċċji mhux finanzjarji fi Stat Membru ieħor, li din tibqa’ tuża l-Karta tal-Assigurazzjoni tas-Saħħa Ewropea maħruġa mill-istituzzjoni tal-ewwel Stat Membru wara d-data minn meta din ma tibqax intitolata għall-benefiċċji mhux finanzjarji minn dan l-Istat.

               (8)

               Il-Karta tal-Assigurazzjoni tas-Saħħa Ewropea maħruġa qabel id-dħul fis-seħħ tar-Regolamenti (KE) Nru 883/2004 u (KE) Nru 987/2009 għandha tibqa’ fis-seħħ sad-data tal-iskadenza mniżżla fuq il-Karta.
               Filwaqt li taġixxi skont il-kundizzjonijiet imniżżla fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

      Prinċipji Ġenerali

               1.

               Il-Karta tal-Assigurazzjoni tas-Saħħa Ewropea tiċċertifika l-intitolament ta’ persuna assigurata u ta’ pensjonant, kif ukoll tal-membri tal-familja tagħhom, li joqogħdu fi Stat Membru li mhux l-Istat Membru kompetenti, għal benefiċċji mhux finanzjari li jkunu meħtieġa minħabba raġunijiet mediċi filwaqt li jitqies it-tip ta’ benefiċċji u t-tul maħsub taż-żjara.
               Il-Karta tal-Assigurazzjoni tas-Saħħa Ewropea ma tistax tintuża fis-sitwazzjoni fejn l-intenzjoni taż-żjara temporanja hija li wieħed jingħata trattamemt mediku.

               2.

               Il-Karta tal-Assigurazzjoni tas-Saħħa Ewropea għandha tkun Karta individwali maħruġa f’isem id-detentur tal-Karta.

               3.

               Il-perjodu li tulu tkun valida l-Karta tal-Assigurazzjoni tas-Saħħa Ewropea għandu jkun iddeterminat mill-istituzzjoni li toħroġha.

               4.

               Benefiċċji mhux finanzjarji pprovduti mill-istituzzjoni tal-Istat Membru fejn tkun qed issir iż-żjara fuq il-bażi ta’ Karta tal-Assigurazzjoni tas-Saħħa Ewropea valida għandhom ikunu rimborżati mill-istituzzjoni kompetenti skont id-dispożizzjonijiet fis-seħħ. Karta tal-Assigurazzjoni tas-Saħħa Ewropea valida hija Karta li l-perjodu ta’ validità indikat fuqha ma jkunx skada.
               L-istituzzjoni kompetenti ma tistax tirrifjuta rimborż tal-ispejjeż minħabba raġunijiet marbutin mal-fatt li l-persuna ma tkunx għadha assigurata mal-istituzzjoni li tkun ħarġet il-Karta tal-Assigurazzjoni tas-Saħħa Ewropea, kemm-il darba l-benefiċċji kienu ngħataw lid-detentur tal-Karta jew taċ-Ċertifikat Provviżorju ta’ Sostituzzjoni fi żmien il-perjodu validu tal-Karta jew taċ-Ċertifikat.

               5.

               Meta ċirkostanzi eċċezzjonali jipprevjenu l-ħruġ ta’ Karta tal-Assigurazzjoni tas-Saħħa Ewropea, għandu jinħareġ ċertifikat provviżorju ta’ sostituzzjoni b’perjodu ta’ validità limitat mill-istituzzjoni kompetenti. Iċ-Ċertifikat Provviżorju ta’ Sostituzzjoni jista’ jintalab mill-persuna assigurata jew minn istituzzjoni tal-Istat fejn tkun qed issir iż-żjara.

               6.

               Il-Karta tal-Assigurazzjoni tas-Saħħa Ewropea u ċ-Ċertifikat Provviżorju ta’ Sostituzzjoni għandhom jikkonformaw ma’ mudell uniku li jissodisfa l-karatteristiċi u l-ispeċifikazzjonijiet tekniċi stipulati bid-deċiżjoni tal-Kummissjoni Amministrattiva.

      Dejta inkluża fil-Karta tal-Assigurazzjoni tas-Saħħa Ewropea

               7.

               Il-Karta tal-Assigurazzjoni tas-Saħħa Ewropea għandha tinkludi d-dejta li ġejja:

                           —

                           Isem u kunjom id-detentur tal-Karta

                           —

                           In-numru tal-identifikazzjoni personali tad-detentur tal-karta jew, meta dan in-numru ma jeżistix, in-numru tal-persuna assigurata li minnu jinħarġu d-drittijiet tad-detentur tal-Karta

                           —

                           Id-data tat-twelid tad-detentur tal-Karta

                           —

                           Id-data tal-iskadenza tal-Karta

                           —

                           Il-Kodiċi tal-ISO tal-Istat Membru li jkun ħareġ il-Karta

                           —

                           In-numru ta’ identifikazzjoni u l-akronimu tal-istituzzjoni kompetenti

                           —

                           In-numru loġiku tal-Karta

      L-Użu tal-Karta għall-Assigurazzjoni tas-Saħħa Ewropea

               8.

               Il-Karta tal-Assigurazzjoni tas-Saħħa Ewropea tista’ tintuża fis-sitwazzjonijiet kollha ta’ żjara temporanja li tulha persuna assigurata tiġi bżonn benefiċċji mhux finanzjarji irrispettivament mill-iskop taż-żjara, sew jekk din tkun għal raġunijiet ta’ turiżmu, attività professjonali jew inkella studju.

               9.

               Il-Karta tal-Assigurazzjoni tas-Saħħa Ewropea tikkonferma l-intitolament tad-detentur tal-Karta fl-Istat Membru taż-żjara għal benefiċċji tal-mard mhux finanzjarji li jiġi bżonn medikament u li jingħatawlu waqt żjara temporanja fi Stat Membru ieħor bil-għan li wieħed jipprevjeni l-każ fejn id-detentur tal-Karta jiġi obbligat jirritorna, qabel tmiem il-perjodu maħsub taż-żjara, lejn l-Istat kompetenti jew l-Istat ta’ residenza biex jingħata t-trattament li l-persuna tkun teħtieġ.
               L-iskop ta’ benefiċċji bħal dawn huwa li jippermettu lill-persuna assigurata biex tkompli biż-żjara tagħha taħt kundizzjonijiet mediċi siguri.

               10.

               Il-Karta tal-Assigurazzjoni tas-Saħħa Ewropea ma tkoprix benfiċċji ta’ mard mhux finanzjarji f’sitwazzjonijiet fejn l-intenzjoni taż-żjara tkun li wieħed jingħata trattamemt mediku.

               11.

               Il-Karta tal-Assigurazzjoni tas-Saħħa Ewropea tiggarantixxi li, fl-Istat Membru fejn tkun qed issir iż-żjara, id-detentur tal-Karta jingħata l-istess trattament (proċeduri u tariffi) bħal persuna koperta mill-iskema tal-assigurazzjoni tal-mard ta’ dan l-Istat.

      Il-kooperazzjoni bejn l-istituzzjonijiet sabiex jiġi evitat l-użu ħażin tal-Karta tal-Assigurazzjoni tas-Saħħa Ewropea

               12.

               Fil-każ li persuna ma tibqax intitolata għall-benefiċċji tal-mard mhux finanzjarji mil-leġiżlazzjoni ta’ Stat Membru u tiġi intitolata għall-benefiċċji mhux finanzjarji min-naħa tal-leġiżlazzjoni ta’ Stat Membru ieħor, l-istituzzjonijiet tal-Istati Membri kkonċernati għandhom jikkooperaw sabiex jevitaw li persuna tibqa’ tuża l-Karta tal-Assigurazzjoni tas-Saħħa Ewropea maħruġa mill-istituzzjoni tal-ewwel Stat Membru wara d-data minn meta din ma tibqax intitolata għall-benefiċċji mhux finanzjarji minn dan l-Istat. Fejn ikun il-każ, l-istituzzjoni ta’ dan l-Istat Membru għandha tipprovdi Karta tal-Assigurazzjoni tas-Saħħa Ewropea ġdida.

               13.

               Din id-Deċiżjoni għandha tiġi ppublikata f’Il-Ġurnal Uffiċjali tal-Unjoni Ewropea. Din għandha tibda tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.


2. Deċiżjoni tal-Parlament Ewropew ta' l-24 ta' April 2007 dwar l-egħluq tal-kontijiet ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005 (C6-0401/2006 - 2006/2168(DEC))


title: 2013/244/UE: Deċiżjoni tal-Kummissjoni tas- 7 ta’ Mejju 2013 li taġġusta kull xahar bejn l- 1 ta’ Awwissu 2011 u l- 1 ta’ Ġunju 2012 il-koeffiċjenti korrettivi li japplikaw għar-rimunerazzjoniji tal-uffiċjali, l-aġenti temporanji u l-aġenti b’kuntratt tal-Unjoni Ewropea li jaħdmu f’pajjiżi terzi

text:
                  29.5.2013

                  MT

                  Il-Ġurnal Uffiċjali tal-Unjoni Ewropea

                  L 142/5

            DEĊIŻJONI TAL-KUMMISSJONI
      tas-7 ta’ Mejju 2013
      li taġġusta kull xahar bejn l-1 ta’ Awwissu 2011 u l-1 ta’ Ġunju 2012 il-koeffiċjenti korrettivi li japplikaw għar-rimunerazzjoniji tal-uffiċjali, l-aġenti temporanji u l-aġenti b’kuntratt tal-Unjoni Ewropea li jaħdmu f’pajjiżi terzi
      (2013/244/UE)
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 336 tiegħu,
      Wara li kkunsidrat ir-Regolamenti tal-Persunal tal-Uffiċjali u l-Kundizzjonijiet ta’ Impjieg ta’ Uffiċjali oħrajn tal-Unjoni Ewropea, stabbiliti permezz tar-Regolament tal-Kunsill (KEE, Euratom, KEFA) Nru 259/68 tal-Kunsill (1), u b’mod partikolari t-tieni paragrafu tal-Artikolu 13 tal-Anness X tiegħu,
      Billi:

                  (1)

                  L-istatistiki disponibbli għall-Kummissjoni juru li għal ċerti pajjiżi terzi l-varjazzjoni fl-għoli tal-ħajja mkejla fuq il-bażi ta’ koeffiċjent korrettivi u r-rata tal-kambju korrispondenti qabżet il-5 % minn mindu l-korrettivi applikabbli għar-remunerazzjoni tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaqdu dmirijiethom fil-pajjiżi terzi mħallsa fil-munita tal-pajjiż tagħhom ta’ impjieg ġew stabbiliti l-aħħar;

                  (2)

                  Skont it-tieni paragrafu tal-Artikolu 13 tal-Anness X tar-Regolamenti tal-Persunal f’dan il-każ dawk il-piżijiet jeħtieġ li jiġu aġġustati kull xahar, b’effett mill-1 ta’ Awwissu, l-1 ta’ Settembru, l-1 ta’ Ottubru, l-1 ta’ Novembru, l-1 ta’ Diċembru 2011 u l-1 ta’ Jannar, l-1 ta’ Frar, l-1 ta’ Marzu, l-1 ta’ April, l-1 ta’ Mejju u l-1 ta’ Ġunju 2012,

            ADOTTAT DIN ID-DEĊIŻJONI:
      Artikolu 1
      Il-koeffiċjenti korrettivi applikabbli għar-rimunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaqdu dmirijiethom fil-pajjiżi terzi, u li huma mħallsin fil-munita tal-pajjiż fejn ikunu qed jaħdmu, huma adattati għal ċerti pajjiżi indikati fl-Anness. Dan l-Anness fih ħdax-il tabella mensili li juru liema pajjiżi huma kkonċernati u liema huma d-dati suċċessivi tal-applikazzjoni għal kull wieħed minnhom.
      Ir-rati tal-kambju użati għall-kalkolu ta’ dawn ir-rimunerazzjonijiet huma stabbiliti f’konformità mar-regoli dettaljati għall-implimentazzjoni tar-Regolament Finanzjarju (2) u jikkorrespondu għad-dati rilevanti indikati fl-ewwel paragrafu.
      Artikolu 2
      Din id-Deċiżjoni tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi Brussell, is-7 ta’ Mejju 2013.

               Għall-Kummissjoni

               Il-President

            José Manuel BARROSO

         (1)  ĠU L 56, 4.3.1968, p. 1.

         (2)  ĠU L 298, 26.10.2012, p. 1.

         ANNESS

            Awwissu 2011

                     POST TAL-IMPJIEG

                     Parità ekonomika
                     Awwissu 2011

                     Rata tal-kambju
                     Awwissu 2011 (*)

                     Koeffiċjent ta' korrezzjoni
                     Awwissu 2011 (**)

                     il-Belarus

                     3 838

                     7 116,11

                     53,9

                     il-Benin

                     639,0

                     655,957

                     97,4

                     il-Ġeorġja

                     1,561

                     2,36590

                     66,0

                     l-Indja

                     44,31

                     62,8840

                     70,5

                     il-Kenja

                     83,54

                     129,752

                     64,4

                     il-Liberja

                     1,467

                     1,42600

                     102,9

                     il-Malawi

                     169,9

                     217,528

                     78,1

                     il-Mawrizju

                     31,10

                     40,5968

                     76,6

                     il-Możambik

                     30,25

                     38,5900

                     78,4

                     in-Nikaragwa

                     16,76

                     32,1014

                     52,2

                     is-Sudan

                     3,610

                     3,99934

                     90,3

                     is-Sri Lanka

                     111,7

                     157,915

                     70,7

                     is-Sirja

                     48,30

                     68,7600

                     70,2

                     it-Tanzanija

                     1 277

                     2 238,61

                     57,0

                     iċ-Ċad

                     756,5

                     655,957

                     115,3

                     Trinidad u Tobago

                     6,634

                     9,08750

                     73,0

                     l-Urugwaj

                     23,84

                     26,4790

                     90,0

                     il-Venezwela

                     5,027

                     6,12417

                     82,1

                     il-Vjetnam

                     14 308

                     29 354,2

                     48,7

            Settembru 2011

                     POST TAL-IMPJIEG

                     Parità ekonomika
                     Settembru 2011

                     Rata tal-kambju
                     Settembru 2011 (***)

                     Koeffiċjent ta' korrezzjoni
                     Settembru 2011 (****)

                     l-Albanija

                     81,44

                     140,420

                     58,0

                     il-Belarus

                     4 171

                     7 268,69

                     57,4

            Ottubru 2011

                     POST TAL-IMPJIEG

                     Parità ekonomika
                     Ottubru 2011

                     Rata tal-kambju
                     Ottubru 2011 (*****)

                     Koeffiċjent ta' korrezzjoni
                     Ottubru 2011 (******)

                     il-Bangladexx

                     55,17

                     101,524

                     54,3

                     il-Belarus

                     4 735

                     7 491,43

                     63,2

                     l-Uganda

                     2 199

                     3 815,54

                     57,6

                     is-Sjerra Leone

                     6 007

                     5 998,80

                     100,1

                     il-Jemen

                     228,2

                     291,089

                     78,4

            Novembru 2011

                     POST TAL-IMPJIEG

                     Parità ekonomika
                     Novembru 2011

                     Rata tal-kambju
                     Novembru 2011 (*******)

                     Koeffiċjent ta' korrezzjoni
                     Novembru 2011 (********)

                     il-Belarus

                     5 108

                     11 830,0

                     43,2

                     is-Senegal

                     625,1

                     655,957

                     95,3

                     Togo

                     542,5

                     655,957

                     82,7

            Diċembru 2011

                     POST TAL-IMPJIEG

                     Parità ekonomika
                     Diċembru 2011

                     Rata tal-kambju
                     Diċembru 2011 (*********)

                     Koeffiċjent ta' korrezzjoni
                     Diċembru 2011 (**********)

                     Dik li Kienet ir-Repubblika Jugoslava tal-Maċedonja

                     35,27

                     61,5050

                     57,3

                     il-Belarus

                     5 507

                     11 670,0

                     47,2

                     it-Turkija

                     2,072

                     2,46920

                     83,9

            Jannar 2012

                     POST TAL-IMPJIEG

                     Parità ekonomika
                     Jannar 2012

                     Rata tal-kambju
                     Jannar 2012 (***********)

                     Koeffiċjent ta' korrezzjoni
                     Jannar 2012 (************)

                     il-Belarus

                     5 834

                     10 930,0

                     53,4

                     il-Ginea

                     6 191

                     9 155,86

                     67,6

                     il-Kenja

                     88,45

                     109,362

                     80,9

            Frar 2012

                     POST TAL-IMPJIEG

                     Parità ekonomika
                     Frar 2012

                     Rata tal-kambju
                     Frar 2012 (*************)

                     Koeffiċjent ta' korrezzjoni
                     Frar 2012 (**************)

                     il-Kap Verde

                     77,80

                     110,265

                     70,6

                     l-Eritrea

                     22,99

                     19,8798

                     115,6

                     il-Gana

                     1,791

                     2,11115

                     84,8

                     il-Malawi

                     192,3

                     217,304

                     88,5

                     is-Sirja

                     52,75

                     75,1350

                     70,2

                     it-Tajlandja

                     32,29

                     40,9030

                     78,9

                     il-Venezwela

                     5,464

                     5,63029

                     97,0

            Marzu 2012

                     POST TAL-IMPJIEG

                     Parità ekonomika
                     Marzu 2012

                     Rata tal-kambju
                     Marzu 2012 (***************)

                     Koeffiċjent ta' korrezzjoni
                     Marzu 2012 (****************)

                     il-Liberja

                     1,557

                     1,34540

                     115,7

                     is-Sudan

                     3,824

                     3,77329

                     101,3

                     it-Tanżanija

                     1 359

                     2 088,03

                     65,1

            April 2012

                     POST TAL-IMPJIEG

                     Parità ekonomika
                     April 2012

                     Rata tal-kambju
                     April 2012 (*****************)

                     Koeffiċjent ta' korrezzjoni
                     April 2012 (******************)

                     il-Marokk

                     7,934

                     11,1375

                     71,2

                     in-Niġerja

                     200,4

                     205,899

                     97,3

                     in-Niġerja

                     56,30

                     79,3900

                     70,9

            Mejju 2012

                     POST TAL-IMPJIEG

                     Parità ekonomika
                     Mejju 2012

                     Rata tal-kambju
                     Mejju 2012 (*******************)

                     Koeffiċjent ta' korrezzjoni
                     Mejju 2012 (********************)

                     ir-Repubblika Ċentru-Afrikana

                     707,5

                     655,957

                     107,9

                     is-Sri Lanka

                     117,5

                     173,829

                     67,6

                     is-Sudan

                     4,082

                     3,71019

                     110,0

                     l-Uganda

                     2 317

                     3 317,44

                     69,8

            Ġunju 2012

                     POST TAL-IMPJIEG

                     Parità ekonomika
                     Ġunju 2012

                     Rata tal-kambju
                     Ġunju 2012 (*********************)

                     Koeffiċjent ta' korrezzjoni
                     Ġunju 2012 (**********************)

                     l-Alġerija

                     75,30

                     100,391

                     75,0

                     l-Angola

                     158,2

                     120,712

                     131,1

                     l-Etjopja

                     20,54

                     22,2818

                     92,2

                     il-Ghana

                     1,894

                     2,32615

                     81,4

                     l-Indja

                     46,58

                     69,9420

                     66,6

                     il-Mali

                     669,2

                     655,957

                     102,0

                     Sierra Leone

                     6 350

                     5 403,82

                     117,5

                     iż-Żambja

                     6 442

                     6 625,66

                     97,2

            (*)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (**)  Brussell = 100.

            (***)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (****)  Brussell = 100.

            (*****)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (******)  Brussell = 100.

            (*******)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (********)  Brussell = 100.

            (*********)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (**********)  Brussell = 100.

            (***********)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (************)  Brussell = 100.

            (*************)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (**************)  Brussell = 100.

            (***************)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (****************)  Brussell = 100.

            (*****************)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (******************)  Brussell = 100.

            (*******************)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (********************)  Brussell = 100.

            (*********************)  1 EURO = x unitajiet tal-munita lokali, ħlief USD għal: Kuba, El Salvador, l-Ekwador, il-Liberja, il-Panama, ir-Repubblika Demokratika tal-Kongo, Timor-Leste.

            (**********************)  Brussell = 100.


title: Deċiżjoni tal-Kumitat Politiku u ta' Sigurtà (PESK) 2016/332 tat-23 ta' Frar 2016 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fil-Bożnija-Ħerzegovina u li tħassar id-Deċiżjoni BiH/22/2014 (BiH/23/2016)

text:
               9.3.2016

               MT

               Il-Ġurnal Uffiċjali tal-Unjoni Ewropea

               L 62/14

         DEĊIŻJONI TAL-KUMITAT POLITIKU U TA' SIGURTÀ (PESK) 2016/332
   tat-23 ta' Frar 2016
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fil-Bożnija-Ħerzegovina u li tħassar id-Deċiżjoni BiH/22/2014 (BiH/23/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta' Lulju 2004 dwar operazzjoni militari tal-Unjoni Ewropea fil-Bożnija-Ħerzegovina (1), u b'mod partikolari l-Artikolu 6(1) tagħha,
   Billi:

               (1)

               Skont l-Artikolu 6(1) tal-Azzjoni Konġunta 2004/570/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fil-Bożnija-Ħerzegovina.(il-“Kmandant tal-Forza tal-UE”).

               (2)

               Fl-4 ta' Diċembru 2014, il-KPS adotta d-Deċiżjoni BiH/22/2014 (2) li taħtar il-Ġeneral Maġġur Johann LUIF bħala Kmandant tal-Forza tal-UE.

               (3)

               Fit-22 ta' Jannar 2016, il-Kmandant tal-Operazzjoni tal-UE rrakkomanda l-ħatra tal-Ġeneral Maġġur Friedrich SCHRÖTTER bħala l-Kmandant il-ġdid tal-Forza tal-UE biex jieħu post il-Ġeneral Maġġur Johann LUIF mill-24 ta' Marzu 2016.

               (4)

               Fid-29 ta' Jannar 2016, il-Kumitat Militari tal-UE appoġġa din ir-rakkomandazzjoni.

               (5)

               Għalhekk, id-Deċiżjoni BiH/22/2014 għandha titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża.

               (7)

               Fit-12 u t-13 ta' Diċembru 2002, il-Kunsill Ewropew ta' Copenhagen adotta dikjarazzjoni li tgħid li l-arranġamenti “Berlin plus” u l-implimentazzjoni tagħhom ser japplikaw biss għal dawk l-Istati Membri tal-Unjoni li huma wkoll membri tan-NATO jew Partijiet għas-“Sħubija għall-Paċi”, u li konsegwentement ikkonkludew ftehimiet bilaterali dwar is-sigurtà man-NATO,

         ADOTTA DIN ID-DEĊIŻJONI:
   Artikolu 1
   Il-Ġeneral Maġġur Friedrich SCHRÖTTER huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea fil-Bożnija-Ħerzegovina mill-24 ta' Marzu 2016.
   Artikolu 2
   Id-Deċiżjoni BiH/22/2014 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fl-24 ta' Marzu 2016.

      Magħmul fi Brussell, it-23 ta' Frar 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 252, 28.7.2004, p. 10.

      (2)  Id-Deċiżjoni tal-Kumitat Politiku u ta' Sigurtà BiH/22/2014 tal-4 ta' Diċembru 2014 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fil-Bożnja-Ħerzegovina u li tħassar id-Deċiżjoni BiH/19/2012 (ĠU L 358, 13.12.2014, p. 17).


title: 2014/411/UE: Deċiżjoni tal-Kunsill tal- 24 ta' Ġunju 2014 li taħtar membru Belġjan fil-Kumitat Ekonomiku u Soċjali Ewropew

text:
               28.6.2014

               MT

               Il-Ġurnal Uffiċjali tal-Unjoni Ewropea

               L 190/82

         DEĊIŻJONI TAL-KUNSILL
   tal-24 ta' Ġunju 2014
   li taħtar membru Belġjan fil-Kumitat Ekonomiku u Soċjali Ewropew

      (2014/411/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta tal-Gvern Belġjan,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1).

               (2)

               Billi konsegwentement għat-tmiem tal-mandat tas-Sinjura Bérengère DUPUIS, sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Alessandro GRUMELLI, Conseiller au service d'études de la Confédération des syndicats chrétiens huwa b'dan maħtur bħala membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2015.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, l-24 ta' Ġunju 2014.

            Għall-Kunsill

            Il-President

         E. VENIZELOS

      (1)  ĠU L 251, 25.9.2010, p. 8.


title: 2009/542/KE,Euratom: Deċiżjoni tar-Rappreżentanti tal-Gvernijiet tal-Istati Membri tat- 8 ta' Lulju 2009 ħatra ta’ mħallef fil-Qorti tal-Ġustizzja tal-Komunitajiet Ewropej

text:
               14.7.2009

               MT

               Il-Ġurnal Uffiċjali tal-Unjoni Ewropea

               L 181/26

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tat-8 ta' Lulju 2009
   ħatra ta’ mħallef fil-Qorti tal-Ġustizzja tal-Komunitajiet Ewropej
   (2009/542/KE, Euratom)
   IR-RAPPREŻENTANTI TAL-GVERNIJIET TAL-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 139 tiegħu,
   Billi, skont l-Artikoli 5 u 7 tal-Protokoll dwar l-Istatut tal-Qorti tal-Ġustizzja u b’konsegwenza tar-riżenja tas-Sur Peter JANN, għandu jiġi maħtur imħallef fil-Qorti tal-Ġustizzja tal-Komunitajiet Ewropej għall-bqija tal-mandat tas-Sur Peter JANN, jiġifieri sas-6 ta’ Ottubru 2012,
   IDDEĊIDEW KIF ĠEJ:
   Artikolu 1
   Is-Sinjura Maria BERGER hija maħtura mħallef tal-Qorti tal-Ġustizzja tal-Komunitajiet Ewropej għall-perijodu mis-7 ta’ Ottubru 2009 sas-6 ta’ Ottubru 2012.
   Artikolu 2
   Din id-Deċiżjoni għandha tiġi pubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, it-8 ta’ Lulju 2009

            Il-President

         C. DANIELSSON


title: 2010/752/: Deċiżjoni tal-Kunsill tat- 2 ta’ Diċembru 2010 li taħtar membru Olandiż fil-Kumitat Ekonomiku u Soċjali Ewropew

text:
               7.12.2010

               MT

               Il-Ġurnal Uffiċjali tal-Unjoni Ewropea

               L 320/7

         DEĊIŻJONI TAL-KUNSILL
   tat-2 ta’ Diċembru 2010
   li taħtar membru Olandiż fil-Kumitat Ekonomiku u Soċjali Ewropew
   (2010/752/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mressqa mill-Gvern Olandiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 il-Kunsill adotta d-Deċiżjoni 2010/570/UE li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru tal-Kumitat Ekonomiku u Soċjali Ewropew sar vakanti wara t-tmiem tal-mandat tas-Sinjura Melanie BOUWKNEGT,

         ADOTTA DIN ID-DEĊIŻJONI:
   Artikolu 1
   Is-Sur Leon MEIJER, senior beleidsadviseur Europese Zaken, huwa b’dan maħtur bħala membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-2 ta’ Diċembru 2010.

            Għall-Kunsill

            Il-President

         M. WATHELET

      (1)  ĠU L 251, 25.9.2010, p. 8.